Det er en myte at persille bliver giftigt når det bliver opvarmet. Rester af persillesovs er ikke farligere at opvarme end alle mulige andre madrester. Persille kan udvikle nitrit under genopvarmning, men det er i så små mængder at det er ubetydeligt. Sørg for god køkkenhygiejne når du laver sovsen, vask persillen godt, køl resterne hurtigt ned, og sørg for at varme sovsen godt igennem under opvarmning, så er det i følge DTU Fødevareinstituttet helt ok at opvarme persillesovs.